b'\n_START_ARTICLE_\nBattle Chess\n_START_SECTION_\nSpillet\n_START_PARAGRAPH_\nBattle Chess f\xc3\xb8lger reglene for vanlig sjakk, s\xc3\xa5 alle kamper ender med at den angripende brikken vinner. Med 6 brikker av hver type, samt at kongene ikke kan ta hverandre, gir det 35 mulige animasjoner. Noen av kampene inneholder pop-kulturelle referanser, for eksempel at springer mot springer har animasjoner inspirert av Monty Python and the Holy Grail, og konge mot l\xc3\xb8per er inspirert av Indiana Jones og Raiders of the Lost Ark._NEWLINE_Spillet kan ogs\xc3\xa5 spilles i en 2D versjon uten animsajoner. Man kan spille mot en annen person, eller mot datamaskinen.\n_START_SECTION_\nUtvikling\n_START_PARAGRAPH_\nBattle Chess var Interplay Entertainments f\xc3\xb8rste egenutviklede utgivelse etter at de avsluttet samarbeidet med Electronic Arts.\n_START_SECTION_\nMottagelse\n_START_PARAGRAPH_\nBattle Chess fikk gode kritikker, som 84\xc2\xa0% fra magasinet \xc2\xabComputer and Videogames\xc2\xbb (CVG), 3,5 stjerner fra Dragon magazine i 1989 og 5 stjerner for CD-ROM utgaven i 1993. Grafikken og animasjonen ble ansett som avanserte og morsomme, mens selve sjakken ikke var s\xc3\xa5 bra._NEWLINE_I 1994 ble spillet introdusert i \xc2\xabComputer Gaming Worlds Hall of Fame\xc2\xbb og i november 1996 ble det k\xc3\xa5ret til nr 106 av tidenes 150 beste spill.\n_START_SECTION_\nOppf\xc3\xb8lgere\n_START_PARAGRAPH_\nXiangqi-versjonen Battle Chess II: Chinese Chess ble lansert i 1991. Battle Chess 4000 kom i 2001. I desember 2015 sa Brian Fargo at han jobbet med Battle Chess 3 p\xc3\xa5 90-tallet, men at prosjektet ble avbl\xc3\xa5st. I 2014 kom en gjenutgivelse Battle Chess: Game of Kings fra Interplay utgitt p\xc3\xa5 Steam.'